ఉస్మాన్ ఖాదిర్

ఉస్మాన్ ఖాదిర్ (జననం 1993, ఆగస్టు 10) పాకిస్తానీ క్రికెట్ ఆటగాడు. 2010లో చైనాలోని గ్వాంగ్‌జౌలో జరిగిన ఆసియా క్రీడల్లో కాంస్య పతకాన్ని గెలుచుకున్న జట్టులో ఉన్నాడు. 2020 నవంబరులో పాకిస్తాన్ క్రికెట్ జట్టు తరపున అంతర్జాతీయ క్రికెట్ లోకి అరంగేట్రం చేసాడు.

వ్యక్తిగత జీవితం 
ఉస్మాన్ ఖాదిర్ పాకిస్తాన్ అగ్రగామి లెగ్ స్పిన్నర్లలో ఒకరైన అబ్దుల్ ఖాదిర్ కుమారుడు. ఇతని మేనమామ అలీ బహదూర్, సోదరులు ఇమ్రాన్, రెహ్మాన్, సులమాన్ ఖాదిర్ అందరూ ఫస్ట్-క్లాస్ క్రికెట్ ఆడారు.

2018 మేలో కరాచీలో జన్మించిన రంగస్థల, సినిమా నటి సోబియా ఖాన్‌ను వివాహం చేసుకున్నాడు.

దేశీయ క్రికెట్ 
2010 నవంబరులో ఉస్మాన్ ఖాదిర్ చైనాలోని గ్వాంగ్‌జౌలో జరిగిన ఆసియా క్రీడలలో జట్టులో భాగమయ్యాడు. 3వ ప్లేఆఫ్స్‌లో శ్రీలంకను ఓడించి కాంస్య పతకాన్ని గెలుచుకున్నాడు.

2020 ఆగస్టులో, 2020–21 పాకిస్తాన్ దేశీయ సీజన్ కోసం సెంట్రల్ పంజాబ్ జట్టులో ఎంపికయ్యాడు.

అంతర్జాతీయ క్రికెట్ 
2019 అక్టోబరులో, ఆస్ట్రేలియాతో జరిగిన వారి సిరీస్ కోసం పాకిస్తాన్ ట్వంటీ 20 ఇంటర్నేషనల్ జట్టులో ఎంపికయ్యాడు, కానీ మ్యాచ్ లలో అతను ఆడలేదు. 2020 జనవరిలో,  ఈసారి బంగ్లాదేశ్‌తో జరిగే సిరీస్ కోసం మళ్ళీ పాకిస్తాన్ టీ20 జట్టులో ఎంపికయ్యాడు. 2020 అక్టోబరులో, జింబాబ్వేతో పాకిస్తాన్ స్వదేశీ సిరీస్ కోసం 22 మంది "ప్రాబబుల్స్" జట్టులో ఎంపికయ్యాడు. 2020 అక్టోబరు 29న, జింబాబ్వేతో జరిగిన మొదటి మ్యాచ్‌కు పాకిస్తాన్ వన్డే ఇంటర్నేషనల్ జట్టులో ఎంపికయ్యాడు. 2020 నవంబరు 7నన జింబాబ్వేపై పాకిస్తాన్ తరపున తన టీ20 అరంగేట్రం చేసి, తన మొట్టమొదటి అంతర్జాతీయ వికెట్‌ను కైవసం చేసుకున్నాడు. 2020 నవంబరులో, న్యూజిలాండ్ పర్యటన కోసం పాకిస్తాన్ 35 మంది సభ్యుల జట్టులో ఎంపికయ్యాడు. 2021 మార్చిలో, దక్షిణాఫ్రికాతో జరిగే సిరీస్ కోసం పాకిస్తాన్ వన్డే జట్టులో ఎంపికయ్యాడు. 2021 ఏప్రిల్ 7న దక్షిణాఫ్రికాతో జరిగిన మ్యాచ్‌లో పాకిస్తాన్ తరపున వన్డే అరంగేట్రం చేసాడు.

2021 సెప్టెంబరులో, 2021 ఐసీసీ పురుషుల T20 ప్రపంచ కప్ కోసం పాకిస్తాన్ జట్టులో ముగ్గురు ట్రావెలింగ్ రిజర్వ్ ఆటగాళ్ళలో ఒకరిగా ఎంపికయ్యాడు.

మూలాలు

బాహ్య లింకులు 

జీవిస్తున్న ప్రజలు
1993 జననాలు
పాకిస్తాన్ టీ20 క్రికెట్ క్రీడాకారులు
పాకిస్తాన్ వన్డే క్రికెట్ క్రీడాకారులు
పాకిస్తాన్ క్రికెట్ క్రీడాకారులు